**Criteriile şi condiţiile pentru ocuparea funcţiilor ştiinţifice în IMB al AŞM**

**(**REGULAMENTUL de suplinire a funcţiilor ştiinţifice vacante şi alegerea personalului de conducere în Institutul de Microbiologie şi Biotehnologie al AŞM, capitolul II)

* Pentru ocuparea funcţiei de **cercetător ştiinţific stagiar** sunt necesare: studii superioare şi aptitudini de cercetare, grad de magistru în biologie.
* Pentru ocupare funcţiei de **cercetător ştiinţific** sunt necesare studii superioare şi aptitudini de cercetare, grad de magistru în biologie, vechime în muncă în sfera ştiinţei şi inovării de cel puţin 3 ani şi rezultate ştiinţifice publicate în reviste ştiinţifice de specialitate, inclusiv în monoautorat;
* Pentru ocuparea funcţiei de **cercetător ştiinţific superior** sunt necesare: grad ştiinţific de doctor în domeniul postului şi vechime în muncă în sfera ştiinţei şi inovării de cel puţin 5 ani.
* Pentru ocuparea funcţiei de **cercetător ştiinţific coordonator** sunt necesare: grad ştiinţific de doctor sau doctor habilitat în domeniul postului, vechime în muncă în sfera ştiinţei şi inovării de cel puţin 8 ani şi lucrări de valoare publicate.
* Pentru ocuparea funcţiei de **cercetător ştiinţific principal** sunt necesare: grad ştiinţific de doctor habilitat în profilul postului sau titlu ştiinţifico-didactic de profesor universitar şi/sau de profesor cercetător, vechime în muncă în sfera ştiinţei şi inovării de cel puţin 10 ani.